


PRILOGA 1

PRVA SPREMEMBA PROGRAMA FINANCIRANJA PRORAČUNA REPUBLIKE SLOVENIJE ZA LETO 2026

V Programu financiranja proračuna Republike Slovenije za leto 2026, ki ga je Vlada Republike Slovenije sprejela na seji dne 11.12.2025 (Sklep Vlade Republike Slovenije 
št. 41003-16/2025/3 z dne 11.12.2025), se točki »2.1 OCENA VIŠINE IN STRUKTURE DOLGA DRŽAVNEGA PRORAČUNA PO IZVEDBI FINANCIRANJA V LETU 2026« in »2.2 OBSEG FINANCIRANJA V 2026« spremenita tako, da se glasita: 
»2.1 OCENA VIŠINE IN STRUKTURE DOLGA DRŽAVNEGA PRORAČUNA PO IZVEDBI FINANCIRANJA V LETU 2026

Odplačila glavnic dolga državnega proračuna po letih 

V spodnjem grafu so prikazani zneski odplačil glavnic iz naslova obstoječega stanja dolga državnega proračuna na dan 22. 9. 2026 za obdobje od leta 2026 do leta 2081.

Graf 1: Odplačila glavnic državnega proračuna
Vir: Ministrstvo za finance, na dan 22. 9. 2026



Realizacija dolga državnega proračuna konec leta 2025 in ocena za leto 2026

Ob predpostavki izvedbe financiranja državnega proračuna v višini 4.998.395.743 EUR in predvideni strukturi instrumentov, kot je to navedeno v točki 2.3 tega programa financiranja, bi dolg državnega proračuna konec leta 2026, skladno z nacionalno metodologijo, znašal 43.158.377.565 EUR oziroma 56,5 % BDP (UMAR, Jesenska napoved gospodarskih gibanj, september 2026).

Dolg državnega proračuna v strukturi konsolidiranega dolga sektorja država predstavlja 94 %. Izvajanje financiranja državnega proračuna bo upoštevalo, da bo razvoj stanja konsolidiranega dolga sektorja države skladen z varovalom za vzdržnost dolga, ki zahteva, da se pri stopnji zadolženosti Slovenije v višini 65,1 % BDP konec leta 2025, dolg v povprečju znižuje za najmanj 0,5 o.t. BDP letno v fiskalno prilagoditvenem obdobju.

Tabela 1: Realizacija dolga državnega proračuna konec leta 2025 in ocena za leto 2026

	
	31. 12. 2025
	31. 12. 2026

	Dolg državnega proračuna (mio. EUR)
	41.082
	43.158

	BDP* (mio. EUR)
	71.171
	76.333

	Dolg / BDP (%)
	57,7 
	56,5 


Vir: MF
*UMAR, Jesenska napoved gospodarskih gibanj, september 2026

Ocena valutne strukture dolga državnega proračuna 

Na podlagi ocenjenega dolga iz točke 2.1.2 tega programa financiranja bi konec leta 2026 delež dolga v evrih znašal 93,4 % celotnega dolga državnega proračuna. Ob upoštevanju dejstva, da so ob zadolžitvah v ameriških dolarjih, japonskih jenih in kitajskem renmimbiju bile izvedene tudi transakcije valutnih zamenjav obveznosti iz tujih valut v evre, se delež dolga v evrih poveča na 99,9 % celotnega dolga državnega proračuna.

Struktura dolga državnega proračuna glede na obrestno mero

Na podlagi ocenjenega dolga iz točke 2.1.2 tega programa financiranja bi konec leta 2026 strukturo dolga državnega proračuna predstavljalo 2,5 % instrumentov s spremenljivo obrestno mero, 0,2 % instrumentov z indeksirano obrestno mero in 97,3 % instrumentov z nespremenljivo obrestno mero.

2.1 OBSEG FINANCIRANJA V 2026

Na podlagi 81. člena ZJF, sprejetega Rebalansa proračuna Republike Slovenije za leto 2026 (Uradni list RS, št. 1613/26), obsega financiranja za leto 2026, določenega v prvem odstavku 50. člena Zakona o izvrševanju proračunov Republike Slovenije za leti 2026 in 2027 (Uradni list RS, št. 1612/26), upoštevaje spremembo stanja sredstev na računu, se država v letu 2026 lahko zadolži za izvrševanje državnega proračuna za leto 2026 in za predfinanciranje do obsegov, navedenih v nadaljevanju.



Financiranje v letu 2026 za izvrševanje državnega proračuna 

[bookmark: _Hlk182901568]Tabela 2: Financiranje izvrševanja proračuna Republike Slovenije v letu 2026
	[bookmark: _Hlk182901436]I.
	Proračun Republike Slovenije 
	

	
	1. Primanjkljaj A. Bilance prihodkov in odhodkov
	2.218.248.045 EUR

	
	2. Primanjkljaj B. Računa finančnih terjatev in naložb
	191.745.637 EUR

	
	3. C. Račun financiranja - odplačila glavnic dolga državnega proračuna v letu 2026[footnoteRef:2] [2:  Znesek odplačil glavnic dolga državnega proračuna v letu 2026 je naveden v višini, kot je določen z Rebalansom proračuna Republike Slovenije za leto 2026.] 

	2.988.402.061 EUR

	
	4. C. Račun financiranja – sprememba (zmanjšanje) stanja sredstev na računu
	400.000.000 EUR

	
	Skupaj I. (1.+2.+3.-4.)	
	4.998.395.743 EUR

	

	II.
	[bookmark: _Hlk213327762]Predfinanciranje, izvršeno v letu 2025, in kupnine od prodaje kapitalskih naložb
	/

	

	III. 
	Financiranje v letu 2026 za izvrševanje državnega proračuna (I-II)
	4.998.395.743 EUR



Zneski, navedeni v razdelku I. Tabele 2, so povzeti iz Rebalansa proračuna Republike Slovenije za leto 2026 (Uradni list RS, št. 1613/26). 

[bookmark: _Hlk150268252][bookmark: _Hlk150268314][bookmark: _Hlk150268343][bookmark: _Hlk150268381]Glede na Rebalans proračuna Republike Slovenije za leto 2026, ki izkazuje primanjkljaj bilance A v višini 2.218.248.045 EUR in primanjkljaj bilance B v višini 191.745.637 EUR, ob upoštevanju potrebnega financiranja zapadlih glavnic v letu 2026 v višini 2.988.402.061 EUR in spremembe (zmanjšanja) sredstev na računu v C. računu financiranja v višini 400.000.000 EUR, znaša potrebno financiranje za izvrševanje državnega proračuna v letu 2026 skupaj 4.998.395.743 EUR. Ker predfinanciranja, izvršenega z zadolžitvijo v letu 2025, kot tudi kupnin od prodaje kapitalskih naložb, ni bilo, znaša končni znesek financiranja v letu 2026 za izvrševanje državnega proračuna 4.998.395.743 EUR. 

V skladu s šestim odstavkom 50. člena ZIPRS2627 se lahko v računu financiranja načrtovani obseg sprememb denarnih sredstev na računih proračuna poveča, če to omogočajo likvidnostne možnosti proračuna, pri čemer se za obseg povečane porabe denarnih sredstev na računih proračuna v tekočem letu zmanjša obseg zadolžitve iz prvega odstavka 50. člena ZIPRS2627.

V skladu z 81. členom ZJF je poleg financiranja izvrševanja proračuna Republike Slovenije za leto 2026 dovoljeno tudi predčasno financiranje dela proračunskih potreb prihodnjega dveletnega obdobja. Največji dodatni obseg zadolževanja, ki ga zakon dovoljuje za ta namen v letu 2026, je vsota odplačil glavnic dolga državnega proračuna, ki zapadejo v plačilo v letih 2027 in 2028, in sicer po stanju iz evidence dolga državnega proračuna na dan vsakokratne nove zadolžitve v letu 2026.«.

